Document ID: 32014R0520

PROVEDBENA UREDBA KOMISIJE (EU) br. 520/2014
оd 16. svibnja 2014.
o dodavanju određenih količina zadržanih u godini 2013. u skladu s člankom 4. stavkom 2. Uredbe Vijeća (EZ) br. 847/96 ribolovnim kvotama za 2014.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (1), a posebno njezin članak 4. stavak 2.,
budući da:
(1)
U skladu s člankom 4. stavkom 2. Uredbe (EZ) br. 847/96, države članice mogu prije 31. listopada godine primjene dodijeljene ribolovne kvote od Komisije zatražiti zadržavanje najviše 10 % te kvote za prebacivanje u sljedeću godinu. Komisija će dodati zadržanu količinu odgovarajućoj kvoti.
(2)
Uredbama Vijeća (EU) br. 1262/2012 (2), (EU) br. 1088/2012 (3), (EU) br. 1261/2012 (4), (EU) br. 39/2013 (5) i (EU) br. 40/2013 (6) utvrđuju se ribolovne kvote za određene stokove za 2013. i određuje se na koje će se stokove primjenjivati mjere predviđene Uredbom (EZ) br. 847/96.
(3)
Uredbama Vijeća (EU) br. 1262/2012, (EU) br. 1180/2013 (7), (EU) br. 24/2014 (8) i (EU) br. 43/2014 (9) utvrđuju se ribolovne kvote za određene stokove za 2014.
(4)
Neke su države članice prije 31. listopada 2013. zatražile, u skladu s člankom 4. stavkom 2. Uredbe (EZ) br. 847/96, da se dio njihovih kvota za 2013. zadrži i prenese u sljedeću godinu. U granicama navedenima u toj Uredbi zadržane bi količine trebalo dodati kvotama za 2014.
(5)
Mjere predviđene ovom Uredbom u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
Ribolovne kvote za 2014. utvrđene u uredbama (EU) br. 1262/2012, (EU) br. 1180/2013, (EU) br. 24/2014 i (EU) br. 43/2014 povećavaju se kako je utvrđeno u Prilogu.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. svibnja 2014.

Labels: 6